b'\n_START_ARTICLE_\nArtistona\n_START_PARAGRAPH_\nArtistona ali Artistun (gr\xc5\xa1ko \xe1\xbc\x88\xcf\x81\xcf\x84\xcf\x85\xcf\x83\xcf\x84\xcf\x8e\xce\xbd\xce\xb7 Artyst\xc3\xb3n\xc4\x93, elamsko Ir-ta\xc5\xa1-du-na, Ir-da-i\xc5\xa1-du-na iz staroperzijskega *Artast\xc5\xabn\xc4\x81, steber arte (a\xc5\xa1e), pob\xc3\xb3\xc5\xbeena resnica) je bila perzijska princesa, h\xc4\x8derka kralja Kira II. Velikega, * 6. stoletje pr. n. \xc5\xa1t., \xe2\x80\xa0 5. stoletje pr. n. \xc5\xa1t._NEWLINE_Bila je sestra ali polsestra Kambiza II., Atose in Smerdisa (Bardije). Artistona, Atosa in ne\xc4\x8dakinja Parmis so bile poro\xc4\x8dene s kraljem Darejem I. Domneva se, da je bila Darejeva poroka z vsemi tremi \xc5\xbeenskimi potomkami kralja Kira II. ukrep, s katerim je nameraval prepre\xc4\x8diti spodbijanje zakonitosti svoje oblasti._NEWLINE_Artistona in Darej sta imela najmanj dva sinova: Arsama, satrapa Egipta, in Gobriasa in h\xc4\x8derko Artistun. Po pisanju gr\xc5\xa1kega zgodovinarja Herodota je bila Artistona Darejeva najljub\xc5\xa1a \xc5\xbeena. Omenjena je tudi na tablicah, ki so jih odkrili v dr\xc5\xbeavnem arhivu v Perzepolisu.'